**ОТЧЕТ**

**НА НЧ,,ПОДЕМ-РУСКА БЕЛА 1928” С. РУСКА БЕЛА ЗА 2022Г.**

НЧ,,Подем- Руска Бела 1928” и през изминалата 2022 година продължи с реализирането на поставените основни задачи:

1. Да опазва културно- историческото наследство и националните традиции.

2. Да спомага изграждането на ценностната система у децата.

3. Да поддържа материалната си база.

4. Да разработва и реализира инициативи за финансиране на читалищната дейност.

5. Подобряване дейността на библиотеката, съобразена с интересите и нуждите на населението, чрез различни форми на културно- масовата работа.

6. Осъществяване на изложби свързани с бележити дати на личности и събития от местен, регионален и национален характер.

7. Осъществяване на културния календар за читалищните изяви.

8. Участие в културните мероприятия на общината.

9. Честване на официалните и традиционни празници , сборове и годишнини.

10. Провеждане на мероприятия,свързани със съхраняването, развитието и популяризирането на местни традиции и обичаи.

11. Участия на библиотечния работник в семинари, обучения и др.

12. Постоянно обогатяване на библиотечните колекции с традиционни /книжни/ и други носители на информация.

13. Насърчаване на четенето със специално внимание към децата.

14. Превръщане на библиотеката в притегателен център за младите хора

**БИБЛИОТЕЧНА ДЕЙНОСТ**

Комплектуването на фондовете е основна и неизменна задача на библиотеката при НЧ,,Подем- Руска Бела 1928” В края на 2022 г. фондът наброява 3038 библиотечни документа от всички отрасли на знанието. Като: : научна, художествена, детска научно- популярна,детска- художествена и др. Набавените през годината са 142, на стойност 386 лв. Положителния резултат в комплектуване фондовете на библиотеката е в резултат на дарения и спечелен проект ,,Българските библиотеки съвременни центрове за четене и информираност“ ”. Постъпилите в библиотеката заглавия бяха надлежно регистрирани и обработени според библиотечните стандарти. Заетите библиотечни документи през 2022г. са 478.Посещения- 202. Читателите в библиотеката са 36. От тях до 14 години- 9, от 19 до 28- 1 и над 28- 26

Броят на справките направени през годината са както следва:

1. Тематични- 14

2. Персонална- 3

Бракуваха се овехтели и повредени, много екземплярни книги и в момента библиотеката ни разполага с 80% литература издадена след 2000г.

В библиотеката бяха обслужвани и жители, които се нуждаеха от помощ при попълване на документи и тяхното преснимане. Направиха се 17 витрини с книги на писатели, по случай техните годишнини, 1 събеседване, 2 рецитала- за Освобождението на България/Пробуждане с хоро/ и Деня на Българската просвета и култура, 3 литературни четения и 1 презентация за честването на 130 годишнината от написването на възрожденското стихотворение ,,Химн на Св.Св. Кирил и Методий“ . Важно и интересно занимание за децата е ,,Маратона на четенето“ – четяхме откъси от любими детски приказки. Лятната работа беше открита на 15 юни и закрита на 01 септември. През тези два месеца ние занимавахме децата с занимателни игри на открито. 1 юни- Деня на детето ние проведохме с рисунка върху асфалт. Всички присъстващи деца получиха подаръци. Направен бе абонамент на ,,Журнал за жената“ . Книгите получени към него бяха инвентирани и предоставени на нашите читатели.

**ЧИТАЛИЩНА ДЕЙНОСТ:**

През 2022г. в работата на читалището взеха участие няколко групи:

1. **СФГ,,Росна китка“-** винаги е била и ще бъде нашата гордост. Тя участва в много фестивали и местни празници. Трето място групата получи на НФФ,,Белокаменица“ с.Царевец и 2 място/сребърен медал/ на Онлайн фестивал E-fest. Достойно се представихме и на НФС,,Де е българското“, Балкан фолк фест- Златни пясъци, НФФ,,Пей, танцувай и в Моравица лудувай“, Втори ФФ,, Северняшки ритми „ с.Нефела, Трети национален и Девети общински ФФ,,Ехо в родния край- Георги Горелски“ с.Търнава, Първи ФФ,,На мегдана в с.Нивянин“ и ФФ,,Данфорови ритми“ с.Галиче.
2. През изминалата година се сформира **ТФК,,Балкански полъх“.** Сърдечни благодарности на хората взели участие и отделили от свободното си време, за да покажем, че и в нашето село има млади хора обичащи българския фолклор. Те се присъединиха към СФГ,,Росна китка“ и взеха участие във фестивалите в с.Моравица и с.Нивянин.
3. **Театралната група** за пресъздаване на народни обичай взе участие в Онлайн конкурса ,,Среди зима на мегдана“с.Радилово, обл.Пазарджик.
4. **Детската фолклорна група** заема важно място в работата на читалището. 15 пременени в народни носии, закичени с венци и свежи цветя по главите лазарки, обиколиха домовете и пяха празнични песни, пожелавайки плодородие. Памела Йовкова и Албена Даринчова взеха участие в Конкурса ,,От раклата на баба“ с.Стража. Те представиха около 100 годишни носии от нашия край.
5. Децата от **Арт работилничката** със своите умения и сръчност изработиха мартенички, които Баба Марта раздаде на самотните и възрасти хора. Взеха участие в боядисването на яйца, 8 март и нова година.

Жителите на селото и всички групи взеха активно участие обредните празници, а това са: Бабин ден, Трифон-Зарезан, Баба Марта, 8 Март, Богоявление, Нова година. Направихме кът, по случай Бъдни вечер и Коледна изложба със сурвачките от конкурса обявен от читалището. Не пропуснахме и празниците на с.Моровица и с.Дърманци,на които благодарим за топлото посрещане.

**ПРОГРАМИ И ПРОЕКТИ**

Една от основните цели на НЧ,,Подем- Руска Бела 1928“ е участието в програми и проекти. През изминалата 2022г. кандидатствахме за 0,25 бройка и в три проекта. Спечелихме следните проекти:

1.В изпълнение на Правилата за реализиране на проекти за финансова подкрепа на библиотеките при обновяване на фондовете им с книги и други информационни източници по програма ,,Българските библиотеки- съвременни центрове за четене и информираност“ 2022г., НЧ,,Подем- Руска Бела 1928“ с.Руска Бела подготви и кандидатства с проектно предложение. В проектното предложение включихме 19 издателства, регистрирани съгласно българското законодателство. Приоритет имаха произведения на български автори, а заглавията от едно издателство на надвишаваха 10% от общия брой заглавия по него. Проектното предложение беше на стойност- 1499,69 лв. и одобрен на 1394,71 лв.

В изпълнение на Договор РД11-06-1242/16.12.2022г. между Министерството на културата и НЧ,,Подем- Руска Бела 1928“ с.Руска Бела комплектувахме книгите от различни области на знанието- литература от списъците със задължителни автори за четене в училище, художествена литература за деца и възрастни от български и чуждестранни автори. Постъпилите в библиотеката заглавия по програма ,,Българските библиотеки- съвременни центрове за четене и информираност“ 2022г. са надлежно регистрирани и обработени според библиотечните стандарти и предоставени за ползване на нашите читатели.

2.Вторият проект- Еко училище ,,Забавлявам се и уча“ впечатли най- малките ни читатели. В двора на читалището поставихме детски съоръжения с които създадохме условия за възможност за игра и обучение на децата на открито чрез:

Занимателни- образователни игри на открито.

Изнесена читалня на открито с предоставена къщичка за книги на открито/ Прочети или вземи и върни/

Игри на открито за най- малките.Лятно обучение на децата за любов към природата, птичките и създаването на условия за живот през зимата чрез поставяне на къщички и хранилки.

Целта на нашият проект бе развитието на образователните способности на децата в селото. Чрез образователните и занимателните игри на открито ние ще научим децата да развият своите умствени, организационни и хуманни способности. Ще ги насочим към любов към природата.

**ОБУЧЕНИЯ**

Както всяка година, така и през изминалата библиотекаря Силвия Митова взе участие в два обучителни семинара. Целта на тези обучения е стремежът ни към по- добра работа в библиотеката и читалището, за да можем да постигаме все по- добри резултати и да станем едно от първите читалища в общината.

1.,,Формиране на умения за читалищната работа в съвременни условия“

2.,,Традиции и иновации в библиотечното обслужване“

**МАТЕ** **РИАЛНА БАЗА**

Едно от важните условия за работа е наличието на подходяща материална база. Затова ние положихме всички усилия за поддържането на сградата. Направихме ремонт на салона на читалището, като го превърнахме в едно привлекателно място,където ще се събират хората в селото за всички празници. Обърнахме прозорците и вратите. Материалите си закупи самото читалище, а работата се извърши от ОП,,Чистота“ гр.Мездра. Закупиха се 60/шестдесет/ броя столове. Поставихме и климатик в библиотеката.

Благодарим на хората, които дойдоха на 01 май- Ден на труда и помогнаха за почистването на салона, който беше открит на 21 Май с празнична програма- с гости от Община Мездра и с.Моравица.

Нашата основна задача през 2023г. е да се вкара вода в читалището и да се направи санитарен възел, да се направи ремонт на двете стълбища.

В трудната обстановка в която се намираме, Вие читалищните членове и жители на селото показахте, че духовната култура и изкуство, на което сме пазители, няма да остане в историята. Всички тези прояви и дейности доказват съществуването на институцията ,,Читалище” и способностите на нейните самодейци и членове да я съхранят. Сърдечно благодарим на всички които помогнаха на нашето читалище.

Отчета е приет на заседание на Настоятелството с Протокол № 8 /03.02.2023г

Изготвил:……………………………..

/Силвия Митова/

Председател:…………………………..

/Даниела Владинова/